Source: https://www.emilwaukee.sk/Reklamacny-poriadok-a3_12.htm
Timestamp: 2019-12-15 16:51:12+00:00
Document Index: 13184598

Matched Legal Cases: ['§ 18', '§ 18', '§ 619', '§ 619', '§ 620', '§ 620', '§ 620', '§ 629', '§ 629', '§ 457', '§ 48', '§ 18', '§ 625']

1.1.Spoločnosť MKB WERKE plus, s.r.o. (ďalej len „MKB WERKE plus“ alebo „predávajúci“) týmto reklamačným poriadkom v súlade s § 18 ods. 1 zákona č. 250/2007 Z. z. o ochrane spotrebiteľa a o zmene zákona č. 372/1990 Zb. o priestupkoch v znení neskorších predpisov riadne informuje spotrebiteľa (ďalej aj „zákazník“ alebo „kupujúci“) o podmienkach a spôsobe uplatnenia práv zo zodpovednosti za vady (ďalej aj „reklamácia“) vrátane údajov o tom, kde môže reklamáciu uplatniť a o vykonávaní záručných opráv.
1.3.Tento reklamačný poriadok je v súlade s § 18 ods. 1 Zákona o ochrane spotrebiteľa umiestnený v kamenných predajniach MKB WERKE plus a zároveň je zverejnený na internetovej stránke www.emilwaukee.sk
2.1. MKB WERKE plus zodpovedá za vady, ktoré má predaný tovar pri prevzatí kupujúcim (§ 619 ods. 1 Občianskeho zákonníka) a za vady, ktoré sa vyskytnú po prevzatí tovaru v záručnej dobe (§ 619 ods. 2 Občianskeho zákonníka). Záručná doba je 24 mesiacov (§ 620 Občianskeho zákonníka).
2.2. Ak zákazník nakupuje tovar a uviedol identifikačné údaje o svojom podnikaní (IČO alebo DIČ / IČ DPH), v tom prípade sa takýto vzťah neriadi občianskym zákonníkom, ale obchodným zákonníkom. V tomto prípade predajca určuje firemnému zákazníkovi záručnú dobu 12 mesiacov.
2.3. Zákazník má možnosť využiť 3-ročnú záručnú dobu, ktorá sa vzťahuje len na zariadenia so seriovým/výrobným čislom ("len stroje").
3-ročná záručná doba je podmienená registráciou zariadenia a to do 14 dní od kúpy (vystavenia dokladu).
(3-ročnú záručnú dobu môže využit aj firemný zákazník s DIČ / IČ DPH)
*Postup registrácie nájdete hore v menu " 3-ročná záruka".
2.4. Pri použitých veciach (napr. predvádzací model) je záručná doba 12 mesiacov (§ 620 ods. 2 Občianskeho zákonníka).
2.5. Vyhlásením v záručnom liste vydanom kupujúcemu alebo v reklame môže MKB WERKE plus poskytnúť záruku presahujúcu rozsah záruky ustanovenej zákonom, pričom podmienky a rozsah tejto záruky určí v záručnom liste (§ 620 ods. 5 Občianskeho zákonníka).
2.9. Ak MKB WERKE plus pri kúpe tovaru ponúka zákazníkovi k predanému tovaru bezplatne ďalší tovar ako dar, je na zákazníkovi, či ponúkaný dar príjme. Dar však nie je predaným tovarom, preto MKB WERKE plus nezodpovedá za jeho prípadné vady. Ak však MKB WERKE plus o prípadných vadách daru vie, je povinná na ne zákazníka pri ponuke daru upozorniť(§ 629 Občianskeho zákonníka). Ak má dar vady, na ktoré MKB WERKE plus zákazníka neupozornila, je zákazník oprávnený ho vrátiť (§ 629 Občianskeho zákonníka). Ak zákazníkovi vznikne právo na odstúpenie od zmluvy (vrátenie peňazí), je zákazník povinný vrátiť MKB WERKE plus všetko, čo podľa zmluvy dostal, t.j. aj tovar prijatý ako dar (§ 457 Občianskeho zákonníka v spojení s § 48 ods. 2 Občianskeho zákonníka).
**Predávajúci výslovne prehlasuje, že neručí za opravu či výmenu tovaru bez rizika straty programov a dát.
3.1. Kupujúci si uplatňuje právo na opravu v prevádzkarni predávajúceho, t.j. v kamennej predajni MKB WERKE plus (§ 18 ods. 2 Zákona o ochrane spotrebiteľa). Ak je v záručnom liste uvedený iný podnikateľ určený na opravu (ďalej len „záručný servis“), ktorý je v mieste predávajúceho alebo v mieste pre kupujúceho bližšom, kupujúci si uplatní právo na opravu v tomto záručnom servise (§ 625 Občianskeho zákonníka). Adresy a telefónne kontakty záručných servisov nájde kupujúci v záručnom liste.
3.2. Ostatné práva zo zodpovednosti za vady, t.j. právo na výmenu tovaru, právo na odstúpenie od kúpnej zmluvy (vrátenie peňazí) a právo na primeranú zľavu si kupujúci uplatňuje v prevádzkarni predávajúceho, t.j. v kamennej predajni MKB WERKE plus.
a) je potrebné predložiť doklad o kúpe, prípadne iným spôsobom nevzbudzujúcim pochybnosti preukázať, že tovar bol kúpený v MKB WERKE plus, s.r.o.,
6. Možnosti a postup vybavenia reklamácie
6.1. Osobne odovzdať reklamovaný tovar na kamennej predajni MKB WERKE plus.
6.2. Zaslaním reklamovaného tovaru na kamennú predajňu MKB WERKE plus.
6.3. Priamo si objednať vyzdvihnutie balíka v záručnom servise na www.zaros.cz (MENU "žádosť o opravu") a tak využiť dopravu zadarmo a rýchlejšie vybavenie reklamácie.
Čo treba priložiť k reklamácii?
- doklad o kúpe (kópia)
- 3-ročnú registráciu (ak ju máte)
- popis závady pre urýchlenie diagnostiky
- dodacie údaje, kontaktné údaje (nezabudnúť uviesť tel. kontakt a email)
- stroj pri zasielaní / vyzdvihnutí dôkladne vyčistiť, zabaliť a všetky potrebné dokumenty priložiť